section_heading: Radnja
paragraph_text: Gotovo svaka epizoda sadržava radnju koja se odvija u dva različita vremenska razdoblja: u jednom gledatelji prate Jacka i Rebeccu i njihovu borbu s odgojem djece tijekom 80-ih godina prošloga stoljeća, a u drugom pratimo odraslu braću i sestru koji sada žive vlastite živote. Većina scena u prošlosti odvija se 1980. te u razdoblju između 1989. i 1995. godine u Pittsburghu, dok u današnjem vremenu scene variraju između Los Angelesa, New Jerseyja i New Yorka.